laion/Wikipedia-Exotic huggingface dataset:
יבגני פלושנקו

יבגני פלושנקו (מרוסית: Евге́ний Ви́кторович Плю́щенко) הוא מחליק אמנותי רוסי המתחרה בקטגוריית גברים יחידים. הוא אלוף אולימפי (טורינו 2006 וסוצ'י 2014), שלוש פעמים אלוף עולם (2001, 2003 ו-2004), שבע פעמים אלוף אירופה (2000, 2001, 2003, 2005, 2006, 2010 ו-2012), ארבע פעמים אלוף הגראנד פרי ועשר פעמים אלוף רוסיה. פלושנקו מחזיק בשיא מספר המדליות האולימפיות הרב ביותר בהחלקה אומנותית, וכך גם המחליק השוודי גיליס גראפשטרם (Gillis Grafström). יבגני פלושנקו נולד ב-3 בנובמבר 1982 בברית המועצות. ב-1994 הוא עבר להתגורר בסנט פטרבורג. ב-18 ביוני 2005 הוא התחתן עם מריה ארמק, סטודנטית לסוציולוגיה באוניברסיטת סנט פטרבורג. ב-15 ביוני 2006, נולד לשניים בנם הבכור איגור. בפברואר 2008 הם התגרשו באופן רשמי. ב-12 בספטמבר 2009 פלושנקו התחתן עם יאנה רודקובסקאיה, שעבדה כמפיקה מוזיקלית של הזמר הרוסי דימה בילאן. לשניים נולד בן, אלכסנדר, בינואר 2013. אמו של פלושנקו רשמה אותו לחוג החלקה אומנותית על הקרח כבר בגיל ארבע. בגיל 14 היה פלושנקו לאלוף העולם לנוער הצעיר ביותר. יריבו המקצועי העיקרי של פלושנקו בתחילת הקריירה היה אלכסי יגודין, ובשנת 2000 פלושנקו הביס אותו באליפות אירופה. פלושנקו סבל מפציעות חמורות במהלך הקריירה שלו, כאלו שכמעט השביתו את הקריירה מספר פעמים. בשנת 2006 הודיע פלושנקו על פרישתו מספורט תחרותי עקב פציעת ברכיים. כעבור כשנה, לנוכח האכזבה מהכישלונות של מחליפיו בספורט הזוכה למעמד לאומי ברוסיה, הודיע על שובו לזירת ההחלקה כדי להשאיר את רוסיה על המפה באחד מענפי ספורט החורף החשובים ביותר. פלושנקו נאלץ להתמודד עם פציעה חמורה בגבו ובשנת 2013 עבר פלושנקו ניתוח במרכז הרפואי רמת אביב בישראל ובעקבות הצלחת הניתוח הודיע על היעד הבא שלו: השתתפות באולימפיאדת החורף 2014. באולימפיאדת החורף 2014, פלושנקו השתתף בשתי קטגוריות: גברים יחידים וקבוצות. הוא זכה במדליה האולימפית הרביעית שלו, זהב בקטגוריית "קבוצות", אך לאחר עלייתו לזירת ההחלקה לחימום שלפני השתתפותו בקטגוריית גברים יחידים, הודיע על פרישתו מהתחרות וזמן קצר לאחר מכן גם על פרישתו מהספורט התחרותי. בשנת 2017 החל בקריירה כמאמן בענף החלקה על הקרח. זמן קצר לאחר מכן הפך למאמנן של המחליקות אדלינה סוטניקובה ואלכסנדרה טרוסובה והוא מנהל את האקדמיה להחלקה על הקרח במוסקבה הנושאת את שמו (Angels of Plushenko). מדיה וקבצים בנושא יבגני פלושנקו בוויקישיתוף אתר האינטרנט הרשמי של יבגני פלושנקו יבגני פלושנקו, ברשת החברתית פייסבוק יבגני פלושנקו, ברשת החברתית אקס (טוויטר) יבגני פלושנקו, ביישום טלגרם יבגני פלושנקו, ברשת החברתית אינסטגרם יבגני פלושנקו, ברשת החברתית VK יבגני פלושנקו, סרטונים בערוץ היוטיוב יבגני פלושנקו, באתר הוועד האולימפי הבין-לאומי יבגני פלושנקו, באתר olympedia.org יבגני פלושנקו, באתר אנציקלופדיה בריטניקה (באנגלית) http://www.sports-reference.com/olympics/sports/FSK/ http://fsrussia.ru/biografiya/47-plushenko-evgeny.html http://www.nrg.co.il/online/1/ART2/434/147.html
דמיטרי פבלוב

דמיטרי גריגורביץ' פבלוב (ברוסית: Дми́трий Григо́рьевич Па́влов; 23 באוקטובר 1897 - 22 ביולי 1941) היה גנרל סובייטי שפיקד על החזית המערבית של ברית המועצות בתחילת מבצע ברברוסה והוצא להורג לאחר תבוסת כוחותיו בימים הראשונים של המערכה. נולד בכפר ואוינוח במרכז רוסיה (היום כפר פבלובו במחוז קוסטרומה במשפחת איכרים. ב-1915 גויס לצבא האימפריה הרוסית. לחם בחזית המזרחית. במהלך קרב קובל נפצע ונלקח בשבי. היה אסיר במחנה שבויים בגרמניה עד תום המלחמה. בינואר 1919 חזר לרוסיה. באוגוסט 1919 הצטרף לצבא האדום והשתתף במלחמת האזרחים ברוסיה. סיים את המכללה הצבאית על שם פרונזה במוסקבה ב-1928 ופיקד על יחידות חיל רגלים. בשנים 1936–1937 השתתף במלחמת האזרחים בספרד כמפקד בריגדת טנקים סובייטיים בצבא הרפובליקני. על כך קיבל עיטור של גיבור ברית המועצות. פבלוב הצליח לעבור את הטיהורים הגדולים. הוא דגל בשילוב טנקים ביחידות רגלים ולא ביחידות נפרדות, דעה שהוכחה במלחמה כבלתי נכונה. הוא השתתף במספר סכסוכי גבול עם יפן ובמלחמת החורף עם פינלנד. ב-22 בפברואר 1940 הועלה לדרגת גנרל ארמייה. הוא מונה למפקד החזית הבלארוסית שעם פתיחת המערכה שונה שמה לחזית המערבית. מבצע ברברוסה החל ב-22 ביוני 1941 ותוך מספר ימים הצליחו הגרמנים לכתר בקרב ביאליסטוק-מינסק מאות אלפי חיילים סובייטים ולהתקדם במהירות לתוך ברית המועצות. הם הצליחו להשמיד כמעט את כל המטוסים בחזית דבר שהקנה להם עליונות אווירית. ב-30 ביוני 1941 הודח פבלוב מתפקידו. ב-4 ביולי נעצר פבלוב והועמד לדין. הוא הואשם בתחילה בקשר נגד המדינה, במורך לב ובחוסר תפקוד שאפשרו קריסת הפיקוד והפקרת נשק ללא קרב בידי הגרמנים דבר שאפשר פריצת האויב דרך שורות הצבא האדום ויש בזה בגידה במולדת. בית הדין קבע שהוא אשם באי מילוי תפקידו אך לא בבגידה וגזר עליו מוות. גזר הדין ניתן ב-22 ביולי 1941. באותו יום הוסרו דרגותיו, רכושו הוחרם והוא הוצא להורג על ידי אנשי הנ.ק.וו.ד בשדה עזוב ליד מוסקבה ונקבר שם. גם קצינים נוספים מהחזית המערבית זכו לגורל דומה: גנרל-מיור ולדימיר קלימובסקיך, ראש המטה של החזית הוצא להורג גנרל-מיור אנדריי גריגורייב, מפקד יחידות הקשר של החזית הוצא להורג גנרל-מיור ניקולאי קליץ', מפקד הארטילריה של החזית הוצא להורג גנרל-מיור סרגיי צ'רניך, מפקד כוחות האוויר שסייעו לחזית (שמונה לתפקיד לאחר התאבדות המפקד הקודם) הוצא להורג גנרל-מיור אלכסנדר קורובקוב, מפקד ארמייה ה-4 הוצא להורג הם זוכו ב-1956 "מחוסר הוכחות". מדיה וקבצים בנושא דמיטרי פבלוב בוויקישיתוף דמיטרי פבלוב, באתר "Find a Grave" (באנגלית)
גביע דייוויס 1909

אתגר הטניס הבינלאומי 1909 (באנגלית: 1909 International Lawn Tennis Challenge) הייתה התחרות התשיעית במניין של מה שנודע היום כ"גביע דייוויס". מחזיקי הגביע היו נציגי אוסטרליה-ניו זילנד (אוסטרלאסיה) וסוכם שמשחק הגמר ייערך באוסטרליה. לתחרות נרשמו ארצות הברית ובריטניה. המשחק בין הקבוצות נערך בפילדלפיה, ארצות הברית ב-11-14 בספטמבר. האמריקאים ניצחו עם התוצאה 0:5. משחק על התואר נערך ב-27-30 בנובמבר בסידני. הרכב נבחרת המארחת היה זהה לזה שהביא את הניצחון בשנה הקודמת. השנה הם עם התוצאה 0:5. בכך הם זכו בגביע הפעם השלישית ברציפות. מדיה וקבצים בנושא גביע דייוויס 1909 בוויקישיתוף נתונים על התחרות
לשכת הספנות הישראלית

לשכת הספנות הישראלית היא הארגון היציג של חברות הספנות וסוכני האוניות הפועלים בישראל. לשכת הספנות הישראלית נוסדה בשנת 1932 על רקע התארגנויות של סוכני אוניות מהעולם, אשר מושבן היה בחיפה וביפו. במשך עשרות שנים, ייצגה הלשכה את האינטרסים של ארגוני ספנות הפועלים בישראל, ומילאה תפקיד חשוב בפיתוח ענפי התובלה, הסחר והתיירות הימיים בישראל. לשכת הספנות הישראלית מייצגת את האינטרסים הללו אל מול גופי הציבור והממשל בישראל וברחבי העולם: משרדי הממשלה, הכנסת, חברות הנמלים, מוסדות ציבור מקומיים וזרים וכדומה. בין יעדיה המרכזיים של לשכת הספנות הישראלית נמצא מגוון רחב של סוגיות, בהן הגנה על האינטרסים של ענף הספנות בישראל, לרבות בעלי אוניות ומנהלי אוניות זרות הפעילים והעוסקים בסחר בישראל, סוכניהם ונציגיהם. הלשכה אף אמונה על פיתוח ושגשוג הסחר הבינלאומי של ישראל. הספנות נגעה מאז ומתמיד בעיקר לערי הנמל שעל פני הגלובוס, אולם השינויים הגלובליים בעשורים האחרונים פיתחו את הסחר הבינלאומי בקצב מהיר הרבה יותר מהכלכלות עצמן, בעיקר עקב ההתפתחות המאסיבית של מדינות דרום מזרח אסיה. לשכת הספנות הישראלית היא הנציגה הרשמית של חברות הספנות וסוכני האוניות הפועלים בישראל. נכון לשנת 2016 חברים בלשכת הספנות הישראלית 49 חברות ספנות וסוכני אוניות, מספר מרשים ביחס לגודל המדינה ומספר התושבים, הנובע מהקרבה לתעלת סואץ, דרכה משונע שליש (בטונות) מהיקף הסחר בעולם. הלשכה חברה בארגון FONASBA (The Federation of National Association of Ship Brokers and Agents) שהוא ארגון הגג הבינלאומי של חברות הספנות בעולם. פעילות הלשכה מתמקדת בשלושה מישורים עיקריים: ייצוג של גורמי הספנות בישראל. פעילות לשיפור רמת השירות בנמלי הים. פעילות לקידום הסחר הימי הבינלאומי של ישראל. נשיא הלשכה הוא ד"ר יורם זבה, לשעבר מנכ"ל חברת הספנות צים ומנכ"ל הלשכה הוא יוחנן וולך. הגדלת היקף ההובלה הימית לישראל וממנה. פעילות לשיפור מתמיד של יעילות הענף והתאמתו לתקנים המקובלים בעולם. שמירה על תחרות הוגנת בין העוסקים בתחום הספנות בישראל. הטמעת מקצועיות ואמינות בענף. דניאלה רן, בין ספינה לרציף, פרדס, 2008 אתר האינטרנט הרשמי של לשכת הספנות הישראלית ארגון הגג של לשכות הספנות בעולם ערך זה הוא קצרמר בנושא ישראל ובנושא ימאות. אתם מוזמנים לתרום לוויקיפדיה ולהרחיב אותו.
MVP של סדרת הגמר ב-WNBA

ה-MVP של סדרת הגמר ב-WNBA הוא תואר הניתן לשחקנית המצטיינת של סדרת הגמר של ליגת ה-WNBA. הפרס מחולק החל מהעונה הראשונה של הליגה, בשנת 1997. השחקנית שזכתה בכמות התארים הרבה ביותר היא סינתיה קופר, שקטפה את התואר בכל ארבע העונות הראשונות של הליגה. ליסה לסלי, דיאנה טוראסי, סיליביה פאולס ובריאנה סטיוארט זכו בתואר פעמיים כל אחת. שתי זוכות נולדו מחוץ לגבולות ארצות הברית - לורן ג'קסון האוסטרלית שהובילה את סיאטל סטורם לאליפות בשנת 2010 ואמה מיסימם הבלגית שזכתה עם את וושינגטון מיסטיקס באליפות ב-2019. הזוכות בפרס באתר ליגת ה-WNBA
קזואר חד-גדיל

קזואר חד־גדיל (שם מדעי: Casuarius unappendiculatus) הוא מין של קזואר, שאנדמי לצפון גינאה החדשה ולאיים הסמוכים לה. משמעות שמו הלטיני של המין, unappendiculatus, היא "חד־גדיל", ומתייחסת לדלדל היחיד שעל צווארו. בטנו וגבו שחורים, ראשו כחול ומעליו יש קסדה חומה; על צווארו יש דלדל אדום או כתום. כמו שאר מיני הקזואר, הקזואר חד־הגדיל ניזון בעיקר מפירות וגם מחיות קטנות. הם משמיעים קריאות שמזכירות שריקה ונהמה. הקזואר חי ביערות טרופיים. אורכו וגובהו של הקזואר הם כ־1.5 מטרים. הנקבה הנקבה צבעונית יותר וגדולה יותר מהזכר: משקלה הוא כ־58 ק"ג, בעוד משקלו של הזכר הוא כ־30 עד 37 ק"ג; מה שהופך את הקזואר חד־הגדיל למין העוף השלישי הכבד ביותר, לאחר הקזואר המצוי והיען. הקזוארים חדי־הגדיל הם בעלי חיים יחידאים. הנקבה פוליגמית; בעונת הרבייה, היא מטילה 3–5 ביצים ירקרקות בקן שבנה הזכר, ולאחר מכן עוזבת על מנת להזדווג עם זכרים אחרים. הזכר מטפל בגוזלים כתשעה חודשים. למרות אובדן בתי הגידול שלו, לקיחת הביצים והגוזלים על ידי ילידים וציד. הקזואר לא נמצא בסכנת הכחדה. קזואר חד-גדיל, באתר ITIS (באנגלית) קזואר חד-גדיל, באתר NCBI (באנגלית) קזואר חד-גדיל, באתר Animal Diversity Web (באנגלית) קזואר חד-גדיל, בבסיס הנתונים ARKive (באנגלית) קזואר חד-גדיל, באתר Internet Bird Collection (באנגלית) קזואר חד-גדיל, באתר GBIF (באנגלית) קזואר חד-גדיל באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
קני

קני (באנגלית Kenny, Canny): הוא שם פרטי ושם משפחה. האם התכוונתם ל... אינדה קני – מדינאי אירי, הטישך (ראש ממשלת אירלנד) הנוכחי ג'ון קני (אנ') – מדען מחשב אוסטרלי אלגוריתם קני – אלגוריתם רב-שלבי בתחום עיבוד תמונה שפותח בידי ג'ון קני ג'ייסון קני – רוכב אופניים בריטי טום קני – שחקן, קומיקאי ומדבב אמריקאי לורה קני – רוכבת אופניים בריטית קן
רוסטי

האם התכוונתם ל... רושטי – מאכל העשוי מתפוחי אדמה רוס-סטי, רשתות רוסיות - שמה של חברת מניות ציבורית, חברת החשמל הרוסית מאז 2013. אישים קונסטנטין א. רוסטי – פוליטיקאי ופובליציסט רומני תאודור רוסטי – סופר ופוליטיקאי רומני שכיהן כראש ממשלת רומניה רוזטי
פבלוב (פירושונים)

פבלוב (ברוסית: Па́влов) הוא שם משפחה. האם התכוונתם ל... איוואן פבלוב – מדען ופיזיולוג רוסי התניה פבלובית – התניה קלאסית, מושג שנטבע בעקבות מחקריו של איוואן פבלוב דמיטרי פבלוב – גנרל רוסי שפיקד על החזית המערבית של ברית המועצות בתחילת מבצע ברברוסה יקוב פבלוב – איש צבא סובייטי, שקיבל את עיטור גיבור ברית המועצות בית פבלוב – בית מגורים שהתפרסם במהלך קרב סטלינגרד במלחמת העולם השנייה, בשל פעילות מחלקה בפיקוד יקוב פבלוב אנה פבלובה – רקדנית בלט רוסייה פבלובה – קינוח על בסיס מרנג על שם אנה פבלובה מרגריטה פאבלובה – עיתונאית ופוליטיקאית רוסייה פסגת פבלוב (אנטארקטיקה) – פסגה באי לייז' בארכיפלג פאלמר שבאנטארקטיקה פסגת פבלוב (קליפורניה) – פסגה בסמוך לעיירה טיבורון במחוז מרין שבמדינת קליפורניה שבארצות הברית
שפתיים (פירושונים)

האם התכוונתם ל... שפתיים – איבר בפתח חלל הפה שפתיים (להקה) – להקה ישראלית שפתיים (החבובות) – דמות בסדרת הטלוויזיה "החבובות" קורא פס מגנטי – אבזר לקריאת פס מגנטי הידוע בכינוי "שפתיים" שפתי הפות – שני סטים של שפתיים המגינות על פתח הנרתיק שפתניים
פיין סטריט 70

פיין סטריט 70, לשעבר בניין אמריקן אינטרנשיונל (באנגלית: American International Building) הוא גורד שחקים בעיר ניו יורק שבארצות הברית. גובהו של הבניין 290 מטרים והוא בעל 66 קומות. הוא ממוקם במנהטן תחתית בדרום האי מנהטן. בניין אמריקן אינטרנשיונל נבנה בשנות ה-20 של המאה ה-20 במהלך "מרוץ בניית גורדי השחקים של ניו יורק" - המרוץ לבנות את הבניין הגבוה בעולם. בהתאם לסגנון התקופה, וכדי לאפשר את מהירות הבנייה - למבנה חרוט, בסגנון גותי. הבניין, המצוי ברחוב פיין מס' 70, הושלם בשנת 1932. הבניין היה הגבוה ביותר בדרום מנהטן עד לבניית מרכז הסחר העולמי בשנות ה-70. כיום, הוא הבניין השני בגובהו באזור. בקומה ה-66 של הבניין מצויה קומת תצפית, שאינה פתוחה לקהל הרחב. בעת בניית הבניין הותקנו בו מעליות בנות שתי קומות - אשר שירתו שתי קומות רצופות בו זמנית, אולם מתקן זה היה לא נוח לשימוש והוחלף במעליות רגילות. הבניין מופיע בסרטים רבים ובהם "ספיידרמן" ו"ארמגדון". גורדי שחקים בניו יורק מדיה וקבצים בנושא פיין סטריט 70 בוויקישיתוף
מוסלמית העולם

מוסלמית העולם (בערבית: ملكة جمال العالم مسلمه), ידוע גם כמיס העולם המוסלמית היא תחרות יופי בינלאומית עבור נשים מוסלמיות. המתחרות נדרשות גם להפגין מסירות לערכים אסלאמיים ופיתוח קהילתי. התחרות נערכת כאירוע צדקה בינלאומי על ידי הקרן המוסלמית העולמית (WMF), למען תרומה לנשים מוסלמיות במשברי מזון, מלחמות, קונפליקטים ואסונות טבע. האירוע נערך לראשונה ב-2011. התחרות התקיימה לראשונה בשנת 2011, אז הייתה פתוחה רק עבור נשים אינדונזיות. אולם מאוחר יותר נפתחה התחרות גם למתחרים בינלאומיים. לפני התחרות הסופית צריכות 20 המועמדות הסופיות להגיע לג'קרטה, אינדונזיה, על מנת להשתתף בסדנה העוסקת בשני נושאים: ערכים אסלאמיים - בסדנה זו מתמקדות המתמודדות בנושאים דתיים כגון שינון הקוראן, לימוד על פעילות הומניטרית, האתגרים של האסלאם, סדנאות בנושאי נשים. יופי - שיעורים בנושאי צילום אופנה, דיבור בפני קהל, יופי וסגנון. במהלך התחרות נדרשות המתמודדות לדקלם את הקוראן, להתפלל שתי תפילות חובה ולצבור ידע על האסלאם. אתר האינטרנט הרשמי של מוסלמית העולם AFP, המוסלמית היפה בעולם: "לשחרר את פלסטין", באתר ynet, 22 בנובמבר 2014 תחרות יופי מוסלמית באינדונזיה, באתר הארץ, 22 בספטמבר 2013 "Sylvie Eberena, YouTuber Prancis Inspirator Para Muslimah". Detik News. נבדק ב-24 במאי 2018. {{cite news}}: (עזרה) "Muskan Khan Simbol Perlawanan Muslimah India". Republika. נבדק ב-16 בפברואר 2022. {{cite news}}: (עזרה) "Maria Mahmood, Muslimah Berhijab Pertama Lolos Semifinal Miss England". נבדק ב-22 באוקטובר 2012. {{cite news}}: (עזרה) "Muslim beauty queens who made headlines". The Times of India. נבדק ב-11 ביוני 2019. {{cite news}}: (עזרה) "Iin Marlinah Medina, Muslimah Berhijab Indonesia". נבדק ב-22 באוקטובר 2012. {{cite news}}: (עזרה) "Uyaina cari rezeki di Jakarta". Berita Harian. נבדק ב-26 בדצמבר 2018. {{cite news}}: (עזרה) “Raya greetings from DJs KC and Fiza O”. The New Paper. July 27, 2014. Accessed on 20 July 2020. "Foto: Cantiknya Fatma Ben Guefrache, Hijabers yang Jadi Ilmuwan Komputer". Detik News. נבדק ב-25 בנובמבר 2014. {{cite news}}: (עזרה) "Miss World Muslimah: "Gelar ini amanah"". BBC. נבדק ב-19 בספטמבר 2013. {{cite news}}: (עזרה) Lusia Kus Anna (19 בספטמבר 2013). "Kontestan Nigeria Menangi Ajang World Muslimah Beauty". Kompas. {{cite news}}: (עזרה) "Nina Septiani Raih Gelar Duta Muslimah". אורכב מ-המקור ב-28 בספטמבר 2013. נבדק ב-22 באוקטובר 2012. {{cite news}}: (עזרה) Lastri Marselina (14 בספטמבר 2011). "Dika Restiyani, Muslimah Beauty 2011". Okezone. {{cite news}}: (עזרה) Anthony Baxter (29 במרץ 2011). "Miss Muslimah Inggris mau jadi ratu dunia". BBC. {{cite news}}: (עזרה)
עשהאל (פירושונים)

האם התכוונתם ל... עשהאל – יישוב בדרום הר חברון עשהאל (עופרים) – שמה הזמני של עופרים אישים ששמם הפרטי עשהאל: עשהאל בן צרויה – דמות מקראית, מגיבורי דוד המלך, אח של יואב ואבישי עשהאל בלסקי - פרטיזן יהודי, ממפקדי יחידת הפרטיזנים של בלסקי עשהאל לובוצקי – רופא וסופר ישראלי אישים ששם משפחתם עשהאל: אברהם עשהאל – איש צבא ישראלי, נווט קרב, תת-אלוף אורה עשהאל – משוררת, סופרת, חוקרת ועורכת ישראלית אמוץ עשהאל – עיתונאי ישראלי יעקב עשהאל – נגד משמעת בצה"ל אישים ששמם הפרטי הוא עשהאל
בן נתן

בן נתן הוא שם משפחה יהודי, פטרונים מהשם נתן. האם התכוונתם ל... אשר בן נתן – איש קהיליית המודיעין והביטחון הישראלית ודיפלומט ישראלי נעמי בן נתן שחורי – מפיקה ובמאית ישראלית של סרטי תעודה סמדר בן נתן – עורכת דין ישראלית רפאל בן-נתן – מזכ"ל "הפועל המזרחי"-המפד"ל, ממנהיגי תנועת "הפועל המזרחי" בן נתן (טיפוגרף) – טיפוגרף ומעצב גופנים עמרי בן נתן – עורך דין, ספורטאי ודוגמן ישראלי יהודית בן נתן – כיהנה בתפקיד קצינת ח"ן ראשית אישים המוכרים על שם אביהם נתן: אברהם בן נתן – ראב״ן הירחי, פרשן תלמוד בפרובאנס ובספרד אליעזר בן נתן – מבעלי התוספות הראשונים במגנצה הונא בר נתן – ראש הגולה בבבל יהודה בן נתן (ריב"ן) - פרשן ופוסק צרפתי, מגדולי תלמידיו של רש"י וחתנו משולם בן נתן – מחכמי צרפת, בר פלוגתא של רבנו תם בר נתן נתן נתנזון
אלגברת לי נילפוטנטית

באלגברה מופשטת, אלגברת לי היא נילפוטנטית אם הסדרה המרכזית היורדת שלה מתאפסת החל ממקום מסוים. לאלגברות לי נילפוטנטיות מקום חשוב בתורת המבנה של אלגברות לי, ובפרט במיון של אלגברות לי פשוטות למחצה. תהי L {\displaystyle L} אלגברת לי מעל שדה F {\displaystyle F} . הסדרה המרכזית היורדת של L {\displaystyle L} היא הסדרה המוגדרת על ידי L 1 = L , L n = [ L , L n − 1 ] {\displaystyle {L}^{1}=L,{L}^{n}=[L,{L}^{n-1}]} . כלומר, הסדרה היא L , [ L , L ] , [ L , [ L , L ] ] , . . . {\displaystyle L,[L,L],[L,[L,L]],...} . L {\displaystyle L} היא נילפוטנטית אם הסדרה המרכזית היורדת שלה מתאפסת החל ממקום מסוים, כלומר קיים n {\displaystyle n} כך ש- L n = 0 {\displaystyle {L}^{n}=0} . כל אלגברת לי אבלית היא נילפוטנטית. כל אלגברת לי נילפוטנטית היא גם פתירה, וההפך לא נכון. כל תמונה אפימורפית ואלגברת מנה של אלגברת לי נילפוטנטית הם נילפוטנטיים. המרכז של אלגברת לי נילפוטנטית לא ריק. אם L / Z ⁡ ( L ) {\displaystyle L/\operatorname {Z} (L)} נילפוטנטית אז גם L {\displaystyle L} . תנאי שקול לנילפוטנטיות הוא ∀ x i , y ∈ L : ad ⁡ x 1 ad ⁡ x 2 . . . ad ⁡ x n ( y ) = 0 {\displaystyle \forall {x}_{i},y\in L:\operatorname {ad} {x}_{1}\operatorname {ad} {x}_{2}...\operatorname {ad} {x}_{n}(y)=0} עבור n {\displaystyle n} ספציפי. לפי משפט אנגל, אלגברת לי היא נילפוטנטית אם ורק אם כל איברי העתקת הצמוד שלה נילפוטנטיים. אלגברת לי פתירה ההצגה הצמודה משפט אנגל Introduction to Lie Algebras and Representation Theory, James Humphreys, p. 11-12 אלגברת לי נילפוטנטית, באתר MathWorld (באנגלית)
דורית משלר

דורית משלר (8 במאי 1972 – 30 באוגוסט 2000) הייתה אלופת ישראל בשחייה. התמחתה בסגנון גב. דורית משלר נולדה וגדלה בירושלים. בתו של פרופ' למתמטיקה, מיכאל משלר. היא שחתה בקבוצת השחייה של הפועל ימקא ירושלים בהדרכתו של מנו מאי. באליפות ישראל בשחייה שנערכה בווינגייט באוגוסט 1986 זכתה משלר במדליית זהב במשחה ל-100 מטר גב בשיא ישראלי חדש לגילאי 14 של 1:11.61 דקות, לפני שרון אקסלרוד מהפועל עמק חפר/נתניה (1:11.65 דקות) וורד ליברמן ממכבי תל אביב (1:13.87 דקות). באליפות ישראל בשחייה שנערכה בווינגייט בסוף חודש אוגוסט 1987 זכתה משלר בשתי מדליות, כסף וארד. מדליית כסף, במשחה ל-100 מטר גב בתוצאה של 1:12.38 דקות, אחרי שרון אקסלרוד מהפועל עמק חפר/נתניה (1:11.27 דקות) ולפני הדס פדה מהפועל נהריה ומדליית ארד, במשחה ל-200 מטר גב בתוצאה של 2:39.63 דקות, אחרי שרון אקסלרוד (2:32.76 דקות) והדס פדה (2:37.67 דקות). בשנת 2000 עברה משלר לסינגפור מטעם עבודתה. במשך כחודש היא חשה ברע, ולמרות שהלכה להבדק אצל רופא, הבדיקות לא העלו דבר. יום למחרת הבדיקה הרפואית, היא התמוטטה במשרדה ואושפזה עקב קריש דם, שפגע בריאות. ב-30 באוגוסט 2000 היא נפטרה בסינגפור. ‏ Ghost in the machine סוף דבר - לזכרה של דורית משלר, 4 בספטמבר 2011 אלכס פרלסמן, זוהר בריכה - גלילי שבר השיא ב-100 גב, מעריב, 10 באוגוסט 1986 סוף השבוע בבריכה, מעריב, 10 באוגוסט 1986 אלכס פרלסמן, גרומי:פרפר על הגב, מעריב, 28 באוגוסט 1987 אלכס פרלסמן, השחיין ערן גרומי - מגדלור במים עכורים, מעריב, 30 באוגוסט 1987
מיכאיל קירפונוס

מיכאיל פטרוביץ' קירפונוס (ברוסית - Михаи́л Петро́вич Кирпоно́с;‏ 12 בינואר 1892 - 20 בספטמבר 1941) היה מפקד החזית הדרום-מערבית בשלבים הראשונים של מבצע ברברוסה. נהרג בקרב קייב. קירפונוס נולד בכפר ורטייבקה ב-12 בינואר 1892. הוא התגייס לצבא האימפריה הרוסית ב-1915 ושירת כחובש במלחמת העולם הראשונה. ב-1917 התגייס לצבא האדום והשתתף במלחמת האזרחים ברוסיה וב-1918 הצטרף למפלגה הבולשביקית. הוא סיים את האקדמיה הצבאית על שם פרונזה ב-1927 ומונה לקצין המטה של דיוויזיית הרובאים ה-44. בשנים 1934–1939 היה מפקד בית הספר לקצינים בקאזאן. הוא השתתף במלחמת החורף נגד פינלנד כמפקד דיוויזיית הרובאים ה-70. על תפקידו במלחמה הוענק לו ב-21 במרץ 1940 תואר גיבור ברית המועצות. באפריל 1940 מונה למפקד הקורפוס ה-49, וביוני אותה שנה התמנה למפקד מחוז צבאי לנינגרד. בפברואר 1941 התמנה למפקד מחוז צבאי קייב שהפך לאחר תחילת מבצע ברברוסה לחזית הדרום-מערבית. יום לאחר פתיחת המתקפה הגרמנית על ברית המועצות פתחו הכוחות הממונעים של החזית הדרום מערבית במתקפת נגד על קבוצת הפאנצר הראשונה בפיקוד אוואלד פון קלייסט, במה שנודע לאחר מכן כקרב ברודי. הקרב נמשך עד 30 ביוני 1941 והסתיים בניצחון גרמני מוחץ, למרות שהסובייטים נהנו מעדיפות גדולה במספר הטנקים על כוחות קבוצת ארמיות דרום. העליונות אווירית המוחלטת של הלופטוואפה ושגיאות של הפיקוד הסובייטי בהפעלת כוחותיו חרצו את גורל הקרב. סטלין מינה ב-10 ביולי 1941 את סמיון בודיוני כמפקד העליון של הכוחות הסובייטיים באוקראינה וכמתאם הפעולות של החזיתות הדרום-מערבית והדרומית. בנוסף הוא שלח לאוקראינה את גאורגי ז'וקוב כנציג הסטאבקה ואת ניקיטה חרושצ'וב כקומיסר פוליטי. קרב אומן נערך בתאריכים 10 ביולי 1941 - 8 באוגוסט 1941 והסתיים בתבוסה רוסית קשה עם 200,000 אבדות בהרוגים ושבויים לאחר שהגרמנים כיתרו את הרוסים ב"כיס" ליד העיר אומן. היטלר החליט לעצור את המתקפה על מוסקבה ולכבוש קודם את אוקראינה. קירפונוס, בודיוני וז'וקוב בקשו מסטלין לסגת מאוקראינה ולהתייצב על קו הגנה נוח יותר אך סטלין התנגד ועשרות אלפי מתגייסים לא מאומנים המשיכו לזרום לאזור קייב. ב-24 באוגוסט 1941 פתחו הגרמנים בקרב קייב, מתקפה על שני האגפים של הבליטה, שהוחזקה על ידי כוחות החזית הדרום-מערבית במרחב קייב. קבוצת הפאנצר בפיקוד היינץ גודריאן תקפה מכיוון צפון, בעוד קבוצת הפאנצר בפיקוד אוואלד פון קלייסט תקפה מדרום. ב-12 בספטמבר 1941 החליף סטלין את בודיוני בסמיון טימושנקו אך ללא תוצאות. ב-18 בספטמבר 1941 הושלם כיתור הכוחות הסובייטיים במרחב קייב. ב-20 בחודש נהרגו קירפונוס ורוב קציני מטה החזית במהלך ניסיון כושל לפרוץ את טבעת הכיתור הגרמנית סמוך לעיירה לוחוויצה. אלכסנדר ורט: רוסיה במלחמת 1941-1945; עמ' 151-157, הוצאת מערכות, 1968 מדיה וקבצים בנושא מיכאיל קירפונוס בוויקישיתוף מיכאיל קירפונוס, באתר desert war מיכאיל קירפונוס, באתר "Find a Grave" (באנגלית) בספרו של אלכסנדר ורט "רוסיה במלחמה" עמ' 156 כתוב כי היו שמועות שקירפונוס התאבד כשהרגיש שהקרב אבוד, אך אין לכך אישור ממקורות אחרים.
האנג סנג

האנג סנג (בסינית: 恒生指數, פין-יין: Héngshēng zhǐshù, באנגלית: Hang Seng או HSI) הוא מדד של שוק המניות בהונג קונג. המדד משמש לניטור שינויים יומיים בחברות הגדולות הנסחרות בבורסת הונג קונג ונחשב לאינדיקטור העיקרי למצב השוק הכללי של הבורסה. HSI נוצר בנובמבר 1969, והוא מחושב ונערך על ידי חברת "Hang Seng Indexes Company Limited" שהיא חברת בת של "Hang Seng Bank", אחד הבנקים הגדולים הרשומים בבורסה. הבנק אחראי על פרסום HSI כמו גם מגוון של מדדים אחרים המכסים תחומי מניות שונים, כגון "מדד האנג סנג לעסקים גדולים בסין" (Hang Seng China Enterprises Index) וסדרת "מדד האנג סנג AH בסין" (Hang Seng China AH Index) ועוד. כאשר פורסם לראשונה מדד האנג סנג, נקבע בסיסו של 100 נקודות שווה ערך לערך הכולל של המניות נכון לשוק שנסגר ב -31 ביולי 1964. השפל שלו בכל הזמנים הוא 58.61 נקודות, ב -31 באוגוסט 1967, לאחר שנקבע ערך הבסיס אך לפני פרסום המדד. האנג סנג עלה מעבר ל 10,000 הנקודות לראשונה בתולדותיו ב-10 בדצמבר 1993, 13 שנים אחר כך עבר את ציון הדרך 20,000 הנקודות ב-28 בדצמבר 2006. תוך פחות מעשרה חודשים הוא עבר את אבן הדרך של 30,000 נקודות 18 באוקטובר 2007. השיא של כל הזמנים שנקבע ב -30 באוקטובר 2007 עמד על 31,958.41 נקודות במסחר ו -31,638.22 נקודות בסגירה. החל מה- 30 באוקטובר 2007 עד 9 במרץ 2008, המדד איבד 9,426 נקודות או כ־30%. ב-5 בספטמבר הוא נפל לפחות מ 20,000 נקודות הפעם הראשונה מזה כמעט שנה לשפל של 19,708.39, לאחר מכן נסגר על 19,933.28. ב-8 באוקטובר 2008 נסגר המדד על 15,431.73, מעל 50% פחות מהשיא הגבוה ביותר בכל הזמנים וערך הסגירה הנמוך ביותר מזה למעלה משנתיים. ב-27 באוקטובר 2008 ירד המדד ל -10,676 נקודות, לאחר שנפל כמעט שני שלישים משיאו בכל הזמנים. היום (15 לאוקטובר 2019) עומד מדד האנג סנג על 29,504 נקודות. האנג סנג, למרות היותו חברה ציבורית, נמצא בשליטה של ענקית הכלכלה הבריטית HSBC. אתר האינטרנט הרשמי של האנג סנג moneycontrol, Hang Seng ערך זה הוא קצרמר בנושא כלכלה ובנושא סין. אתם מוזמנים לתרום לוויקיפדיה ולהרחיב אותו.
Razor

Razor הוא אוסף כללי תחביר המרחיבים את ASP.NET, המאפשר להשתמש בקוד #C או VB.NET שיבוצע בצד-השרת (Server-Side) ליצירת דפי אינטרנט דינמיים. ל Razor יתרון על NET. בכך שהוא מאפשר לכתוב את הקוד בתוך הדף המפותח והוא קל ללימוד ולשימוש. ל Razor כללי תחביר דומים ל PHP ול- Classic ASP, המוכרים למפתחים ותיקים. Razor שוחרר ל Visual Studio 2010 בינואר 2011 כחלק מ MVC3 ו "Microsoft WebMatrix tool set". התחביר מבוסס על #C ומאפשר למפתח להשתמש בתבניות HTML. במקום להשתמש ב <%= %> של ASP.NET ASPX ב Razor מתחילים בלוק קוד בסימן '@' ולא צריך לעטוף את הקוד בתבנית XML המגדירה תחילה וסוף של הבלוק. דוגמה: <ul> @for (int i = 0; i < 10; i++) { <li>@i</li> } </ul> אתר האינטרנט הרשמי של Razor ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
5-HO-DiPT

5-HO-DiPT‏ (5-hydroxy-N,N-di-iso-propyltryptamine) הוא נגזרת של טריפטמין הפועל כאגוניסט לסרטונין. הוא ידוע כמטבוליט של סם פסיכדלי ידוע יותר בשם 5-MeO-DiPT. מדיה וקבצים בנושא 5-HO-DiPT בוויקישיתוף A fatal poisoning with 5-methoxy-N,N-diisopropyltryptamine, Foxy, 2005 מידע מפורט Ai-Ming Yu, Indolealkylamines: Biotransformations and Potential Drug–Drug Interactions, ‏יוני 2008 ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
משלר

משלר (באנגלית: Maschler) הוא שם משפחה. האם התכוונתם ל... דורית משלר – אלופת ישראל בשחייה; בתו של מיכאל משלר הורסט משלר (גר') – מטלורג ופוליטיקאי גרמני טום משלר (אנ') – מו"ל וסופר אנגלי מיכאל משלר – מתמטיקאי ישראלי, מאבות תורת המשחקים קורט משלר – מו"ל בריטי; על שמו פרס קורט משלר (אנ') לספרות